DSV

DSV A/S er en verdensomspændende transport- og logistikvirksomhed og blandt de allerstørste transportudbydere i verden efter Deutsche Post DHL Group, Kuehne + Nagel og DB Schenker. Selskabet lader eksterne leverandører om transporten, efter konceptet Asset Light Business Model.

Koncernen, der blev grundlagt i Danmark, har sit hovedsæde i Hedehusene og havde i 2020 en omsætning på DKK 115,9 mia. DSV A/S er noteret på Københavns Fondsbørs og er en del af C25-aktieindekset. 

Der bygges (2022) et logistikcenter på 700.000 m2 syd for Lund ved Horsens. Selskabet har 8,5 mio m2 solceller i verden.

Administrerende direktør Jens Bjørn Andersen tiltrådte 1. august 2008.

Historie 
 1976 – DSV bliver etableret ved, at ni vognmænd i fællesskab med Leif Tullberg stifter selskabet DSV, De Sammensluttede Vognmænd af  13-7 1976 A/S.
 1987 – DSV registreres på Københavns Fondsbørs.
 1997 – DSV køber det daværende Samson Transport Co. A/S og fortsætter under navnet DSV Samson Transport A/S.
 2000 – DSV køber det daværende DFDS Dan Transport Group A/S, som fortsætter under navnet DFDS Transport Group A/S.
 2003 – På DSV's generalforsamling vedtager selskabets aktionærer, at DSV fremover skal hedde DSV A/S i stedet for det hidtidige navn DSV, De Sammensluttede Vognmænd af 13-7 1976] A/S.
 2004 – DSV frasælger den ene af de fire divisioner, miljødivisionen (DSV Miljø A/S).
 2005 – Leif Tullberg fratræder som administrerende direktør og efterfølges af Kurt Kokhauge Larsen.
 2006 – DSV køber Frans Maas, en konkurrent fra Holland, og er nu Europas tredjestørste transport- og logistikvirksomhed.
 2008 – DSV køber den belgiske konkurrent ABX LOGISTIX for DKK 6,5 mia. Herefter har DSV en omsætning på DKK 48,6 mia. DKK og 26.500 medarbejdere, drift af egne transportnetværk i mere end 60 lande, og transportaktiviteter i mere end 100 lande.
 2008 – Palle Flackeberg fratræder som bestyrelsesformand og efterfølges af Kurt Kokhauge Larsen, der samtidigt fratræder som administrerende direktør. Som ny administrerende direktør tiltræder Jens Bjørn Andersen.
 2016 – DSV køber UTi Worldwide, Inc. og bliver dermed verdens femtestørste transportør med en samlet medarbejderstab på over 40.000 medarbejdere. Opkøbet koster DKK 9 mia.
 2019 – DSV køber Panalpina Welttransport (Holding) AG og bliver dermed verdens fjerdestørste transport- og logistikvirksomhed med en samlet medarbejderstab på omkring 60.000. Opkøbet koster hvad der svarer til ca. DKK 35 mia.
 2019 – 24. september ændres moderselskabets navn til DSV Panalpina A/S. DSV A/S beholdes som binavn. DSV-logoet forbliver uændret for alle selskaber i koncernen.
2021 – DSV køber Agility Global Integrated Logistics (GIL) 
2021 – 08. september ændres moderselskabets navn tilbage til det tidligere navn, som er DSV A/S

Nuværende struktur 
Koncernen er opdelt i tre divisioner med hver sit fokus:

 Road – som har transport- og distributionsnetværk i Europa, Nordamerika og Sydafrika.
 Air & Sea – som fokuserer på transport af gods med fly og skib.
 Solutions – som tilbyder lagerløsninger, herunder transportstyring og value added services.

Kilder

Ekstern henvisninger 
 Moderselskabets hjemmeside

Transportvirksomheder i Danmark
Godstransportvirksomheder
Etableret i 1976
OMXC25